2019 թվականին ՀՀ աշխատանքի և սոցիալական հարցերի նախարարությանը հատկացվող բյուջեի ծախսային հիմնական ուղղությունների մասին այսօր Խորհրդարանում մանրամասներ ներկայացրեց ՀՀ աշխատանքի և սոցիալական հարցերի փոխնախարարի պաշտոնակատար Արսեն Մանուկյանը. «2019 թվականին հատկացվող ընդհանուր բյուջեն կազմելու է 438 մլրդ 817 մլն դրամ: Պետական բյուջեից իրականացվող պետական ծրագրերն այս տարի ավելացել են՝ դառնալով 95 պետական ծրագիր: Ընտանիքի կենսամակարդակի բարձրացմանն ուղղված նպաստների ծրագրով 2019թ. բյուջեի ծախսային մասը կկազմի 37 մլրդ 744 մլն դրամ։ Այստեղ նախորդ տարվա համեմատ նվազում է ակնկալվում 1 մլրդ 750 մլն դրամի չափով»։